CELEX: 62008CN0218
Language: sk
Date: 2008-05-22 00:00:00
Title: Vec C-218/08: Žaloba podaná 22. mája 2008 – Komisia Európskych spoločenstiev/Talianska republika

2.8.2008   
            
            
               SK
            
            
               Úradný vestník Európskej únie
            
            
               C 197/13
            
         Žaloba podaná 22. mája 2008 – Komisia Európskych spoločenstiev/Talianska republika
   (Vec C-218/08)
   (2008/C 197/23)
   Jazyk konania: taliančina
   Účastníci konania
   
      Žalobkyň: Komisia Európskych spoločenstiev (v zastúpení: B. Schima a D. Recchia, splnomocnení zástupcovia)
   
      Žalovaná: Talianska republika
   Návrhy žalobkyne
   
               —
            
            
               určiť, že Talianska republika si tým, že nevypracovala vonkajšie havarijné plány pre všetky zariadenia, pre ktoré sa tieto plány vyžadujú, nesplnila povinnosti, ktoré jej vyplývajú z článku 11 ods. 1 písm. c) smernice Rady 96/82/ES z 9. decembra 1996 o kontrole nebezpečenstiev veľkých havárií s prítomnosťou nebezpečných látok (1), zmenenej a doplnenej smernicou 2003/105/ES (2),
            
         
               —
            
            
               zaviazať Taliansku republiku na náhradu trov konania.
            
         Žalobné dôvody a hlavné tvrdenia
   Účelom smernice Seveso II je prevencia veľkých havárií, pri ktorých sú prítomné nebezpečné látky, a obmedzenie ich následkov pre človeka a životné prostredie. Je zrejmé, že vypracovanie vonkajších havarijných plánov je základným ustanovením tejto smernice: umožňuje, aby v prípade havárie boli prijaté naliehavé opatrenia na účely obmedzenia ich následkov.
   Článok 11 sa na základe odkazu v článku 9 a v článku 2 smernice uplatní na všetky zariadenia, kde sú prítomné nebezpečné látky v množstvách, ktoré sa rovnajú alebo sú vyššie ako množstvá uvedené v prílohe I častiach 1 a 2 stĺpci 3.
   Talianske orgány potvrdzujú od nich pochádzajúcimi údajmi, že nie všetky zariadenia, ktoré by vonkajšie havarijné plány mali mať, takéto plány v skutočnosti majú.
   
      (1)  Ú. v. ES L 10, 1997, s. 13; Mim. vyd. 05/002, s. 410.
   
      (2)  Ú. v. ES L 345, s. 97; Mim. vyd. 05/004, s. 398.